|  |
| --- |
| **DOKUMENTACIJA V ZVEZI Z ODDAJO JAVNEGA NAROČILA ZA JAVNO NAROČILO:** |
| **Gradnja** **"PROTIPOPLAVNEGA ZIDU MIREN-GRABEC – 2. in 3. faza"** **Vzorec pogodbe**  |

|  |  |
| --- | --- |
| Naročnik: | REPUBLIKA SLOVENIJAMINISTRSTVO ZA OKOLJE IN PROSTORDIREKCIJA REPUBLIKE SLOVENIJE ZA VODEMariborska cesta 883000 Celje  |
| Predmet javnega naročila: | Gradnja "PROTIPOPLAVNEGA ZIDU MIREN-GRABEC – 2. in 3. faza" |
| Vrsta javnega naročila: | Javno naročilo gradnje |
| Postopek: | Naročilo male vrednosti (47. člen ZJN-3) |
| Oznaka javnega naročila: | 43015-18/2021 |
| Datum: | 21. 7. 2021 |

**Republika Slovenija, Ministrstvo za okolje in prostor, Direkcija Republike Slovenije za vode,** Mariborska cesta 88, 3000 Celje, Slovenija, davčna številka: SI34921567, matična številka: 2516152000, ki jo zastopa direktor Roman Kramer

(v nadaljevanju: naročnik)

in

|  |  |
| --- | --- |
| Naziv: |  |
| Naslov: |  |
| Davčna številka: |  |
| Matična številka: |  |
| Zastopnik: |  |

 (v nadaljevanju: izvajalec)

skleneta naslednjo

**P O G O D B O št. \_\_\_\_\_\_\_\_\_\_\_\_\_\_\_\_\_\_\_\_\_**

1. člen

Pogodbeni stranki uvodoma ugotavljata, da:

* se pogodba sklepa na podlagi izvedenega in oddanega javnega naročila za izvedbo gradbenih del po postopku naročila male vrednosti, skladno s 47. členom ZJN-3, ki je bilo objavljeno na Portalu javnih naročil dne \_\_\_\_\_\_ z oznako \_\_\_\_\_\_,
* se pogodba sklepa na podlagi ponudbe izvajalca št. , z dne ,
* je naročnik z odločitvijo o oddaji naročila št. \_\_\_\_\_\_ z dne \_\_\_\_\_\_ izbral ponudbo izvajalca kot najugodnejšo.
1. člen

Predmet pogodbe je Gradnja "PROTIPOPLAVNEGA ZIDU MIREN-GRABEC – 2. in 3. faza".

S to pogodbo se izvajalec zavezuje, da bo v skladu s svojo ponudbo, v pogodbenem roku in za pogodbeno ceno izvedel vsa dela potrebna za izvedbo predmetnega projekta ter da bo mogoča uporaba zgrajenih objektov.

1. člen

S to pogodbo se potrjuje naslednje:

za naslednje dokumente velja, da sestavljajo in se razumejo in razlagajo kot del pogodbe:

* + 1. Pogodba,
		2. Ponudba izvajalca št. \_\_\_\_\_\_\_\_\_\_\_\_\_\_\_\_,
		3. Ponudbeni predračun s cenami,
		4. Projektna dokumentacija (PZI, št. Projekta P-900/17, november 2017, Hydrotech, d.o.o., Nova Gorica,
		5. Tehnične specifikacije,
		6. Posebne gradbene uzance 2020.

Zgoraj našteti dokumenti so med seboj usklajeni in se dopolnjujejo. V primeru praznin, razlik in nasprotij med določbami posameznih dokumentov imajo dokumenti veljavo po vrstnem redu, naštetem zgoraj.

1. člen

Ocenjena pogodbena vrednost del iz 2. člena te pogodbe je določena na osnovi ponudbe izvajalca št. \_\_\_\_\_\_\_\_\_\_\_\_\_\_\_\_ na podlagi podanih cen iz predračuna in količin iz popisa del in znaša:

|  |  |  |
| --- | --- | --- |
| Cena brez DDV: |  | EUR |
| DDV (22%) |  | EUR |
| Cena z DDV: |  | EUR |
| Z besedo: |

Pogodbena cena je nespremenljiva (fiksna) do zaključka vseh pogodbenih obveznosti.

Naročnik bo pri plačilu izvajalca upošteval določila 76.a člena ZDDV-1.

Denarna sredstva za financiranje projekta so zagotovljena v proračunu Republike Slovenije v višini \_\_\_\_\_\_\_\_\_\_\_ (pred podpisom pogodbe se doda znesek) EUR brez DDV na proračunski postavki, NRP 2555-20-0018, PP 190133 - Sklad za vode.

1. člen

Opravljena dela bo izvajalec obračunal po enotnih cenah iz ponudbenega predračuna in po dejansko izvršenih količinah, evidentiranih in potrjenih v knjigi obračunskih izmer.

Za vsa morebitna, s strani naročnika naročena dodatna dela, bosta pogodbenika sklenila aneks k tej pogodbi. Aneks k pogodbi se sklene po
predhodni potrditvi zahtevka izvajalca.

Obračunavanje del bo izvajalec izvršil z izstavitvijo začasnih mesečnih situacij. Osnutek končnega obračuna (situacije) bo izvajalec izstavil nadzoru najkasneje v 15 dneh po sprejemu in izročitvi izvedenih del. Končni obračun (situacijo) izvajalec predloži v izplačilo najkasneje v 60 dneh po sprejemu in izročitvi izvedenih del.

V primeru skupne ponudbe je obvezna priloga k prvi situaciji zavezujoč pravni akt o skupni izvedbi
naročila, v katerem mora biti prikazana podrobna razdelitev del med posameznimi partnerji, tako po vsebini kot po vrednosti del. Če izvajalec ob predložitvi prve situacije ne bo predložil zavezujočega
pravnega akta o skupni izvedbi naročila, bo naročnik situacijo zavrnil.

/navedeno določilo se vnese v primeru, da ponudnik/izvajalec nastopa s podizvajalcem in podizvajaleczahteva neposredno plačilo/:

Izvajalec se zavezuje ob izstavitvi situacije podati izjavo o opravljeni storitvi podizvajalca za obdobje, na katerega se nanaša zaračunana opravljena storitev. Izjavo mora priložiti vsak partner v skupini
izvajalcev tudi v primeru, ko v tistem mesecu ni aktivnih podizvajalcev.

Izvajalec mora naročniku posredovati situacije (račun) izključno v elektronski obliki (e-račun), skladno z veljavnim Zakonom o opravljanju plačilnih storitev za proračunske uporabnike (Uradni list RS, št. 77/16).

1. člen

Izvršena dela bo naročnik izvajalcu in podizvajalcem (navedeno določilo se vnese vprimeru, da ponudnik/izvajalec nastopa s podizvajalcem in podizvajalec zahteva neposredno plačilo)plačeval na podlagi začasnih mesečnih situacij.

Pogodbeni stranki soglašata, da v primeru skupne ponudbe vsak od partnerjev skupne ponudbe izda
račun za opravljene storitve, ki glasi na naročnika. Vodilni partner skupne ponudbe
posreduje naročniku skupaj z izdano začasno situacijo tudi izdane račune vseh
partnerjev (z ostalimi prilogami). Naročnik bo izvedel plačilo za opravljene storitve na
transakcijski račun vsakega od partnerjev skupne ponudbe v skladu z deleži, kot so za posamezne
partnerje prikazani v začasni situaciji in kot to izhaja iz predloženih izdanih računov. Če vodilni partner
ne bo ob izstavitvi začasnih situacij predložil vseh izdanih računov vseh partnerjev skupne ponudbe (z
ostalimi prilogami), bo naročnik začasno situacijo zavrnil.

Izvajalec je obvezan dostaviti situacijo v roku 8-ih dni po obračunskem obdobju (konec meseca) to je
do 8. v mesecu za pretekli mesec.

Naročnik je dolžan potrditi situacijo v roku 15 dni od prejema. Če je del situacije sporen, naročnik
izvajalca pisno opozori o vrednosti spornega dela situacije, izvajalec pa mora v roku 3 dni od prejema
opozorila za sporni del naročniku predložiti dobropis. Če izvajalec dobropisa v zahtevanem roku ne
predloži, se mu situacija za vrednost spornega dela zavrne. V kolikor situacija ni sporna, bo naročnik
situacijo plačal 30. dan od njenega prejema na transakcijski račun izvajalca št.
…………………………………………………………, odprt pri ………………………………………., pod
pogojem predložene ustrezne izjave za podizvajalce in potrjenih računov podizvajalcev, kot določa 6.
člen pogodbe, v nasprotnem primeru se plačilo situacije do prejema zahtevane dokumentacije zadrži.

V primeru, da naročnik pride v zamudo z obveznostjo plačila potrjene situacije, ima izvajalec pravico do obračuna in plačila zakonsko določenih zamudnih obresti za čas od datuma zapadlosti situacije v plačilo do datuma plačila.

1. člen

Naročnik je dolžan pred pričetkom izvajanja del izročiti izvajalcu:

* en izvod potrjene projektne dokumentacije – Projekt za izvedbo,
* zemljišče ali del zemljišča, potrebnega za izvedbo del, ki so predmet te pogodbe,
* izpolniti druge obveznosti, ki so v skladu z določili te pogodbe in njenih sestavnih delov, ki se

nanašajo na pričetek del.

1. člen

V zvezi z izvajanjem del s to pogodbo se izvajalec obvezuje:

* najkasneje do uvedbe v delo naročniku predložiti za kader dokazila o vpisu v imenik aktivnih vodij del oz. v imenik pooblaščenih inženirjev z aktivnim poklicnim nazivom pri Inženirski zbornici Slovenije v skladu z Zakonom o arhitekturni in inženirski dejavnosti (Uradni list RS, št. 61/17; v nadaljevanju ZAID);
* izvršiti dela kvalitetno v skladu z veljavnimi tehničnimi predpisi, standardi in gradbenimi normativi;
* izvršiti dela po načrtih in popisu del;
* upoštevati določila v zvezi z odpadki, ki nastanejo pri gradbenih delih;
* gradbišče urejati in voditi v skladu z varnostnim načrtom ter potrjenim terminskim planom;
* na svoje stroške delovišče pospraviti, počistiti in odpeljati ves nepotreben material;
* izročiti naročniku vsa dokazila o vgrajenih materialih in konstrukcijah in evidenčne liste, določene s predpisom, ki ureja ravnanje z odpadki;
* voditi gradbeni dnevnik in knjigo obračunskih izmer ažurno za ves čas izvajanja del, v skladu z veljavno zakonodajo;
* zagotavljati ustrezno notranjo kontrolo pri izvedbi del, ki vključuje tudi izdelavo različnih geodetskih meritev in drugih merjenj ter kontrolnih analiz, vključno s pregledi temeljnih tal in geotehničnih razmer na objektu. Rezultate meritev mora ustrezno predstaviti in interpretirati v poročilu, ki je sestavni del dokazila o zanesljivosti objeta;
* 20 dni od podpisa pogodbe dostaviti naročniku finančno zavarovanje za dobro in pravočasno izvedbo pogodbenih obveznosti, v znesku 10% od pogodbene vrednosti del (z DDV), v skladu z 18. členom te pogodbe;
* kadar se ne bodo izvajala neposredna plačila podizvajalcem na podlagi njihove zahteve, naročniku najpozneje v 60 dneh od plačila končnega računa oziroma situacije poslal svojo pisno izjavo in pisno izjavo podizvajalca, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom javnega naročila;
* priglasiti vse podizvajalce ter vsak del javnega naročila, ki ga namerava oddati v podizvajanje;
* med izvajanjem javnega naročila naročnika obvestiti o morebitnih spremembah informacij o podizvajalcih iz 10. člena pogodbe in poslati informacije o novih podizvajalcih, ki jih namerava naknadno vključiti v izvajanje pogodbe, in sicer najkasneje v petih dneh po spremembi;
* v primeru vključitve novih podizvajalcev skupaj z obvestilom posredovati tudi podatke in dokumente iz druge, tretje in četrte alineje 2. odstavka 94. člena ZJN-3;
* v primeru, ko je uporabil zmogljivosti drugih subjektov, obvestiti naročnika, da bodo slednji izvajali gradnje oziroma storitve, za katere se zahtevajo te zmogljivosti;
* imeti sklenjene pogodbe s podizvajalci v primeru, ko izvaja javno naročilo z enim ali več podizvajalci in jih predložiti naročniku na vpogled;
* v primeru, da bo na gradbišču več izvajalcev, skleniti s temi izvajalci pisni dogovor o izvajanju del, terminskem usklajevanju del, izvajanju varnostnih ukrepov na gradbišču, izvajanju ukrepov za varovanje lastnine naročnika in drugih izvajalcev ter vzdrževanja prehodnih poti v območju gradbišča in dostopov do gradbišča;
* izdelati in dostaviti naročniku v 15 dneh pred začetkom del Tehnološke elaborate za izvajanje del po tej pogodbi;
* izdelati in dostaviti naročniku v 15 dneh pred začetkom del načrt organizacije gradbišča;
* najpozneje v roku 15 dni po tem, ko se je zavedal dogodka ali okoliščine zaradi katerega meni, da je upravičen do dodatnega plačila, naročnika in inženirja obvestiti o nastopu dogodka ali okoliščine in v nadaljnjih 15 dneh posredoval naročniku podrobno obrazložen zahtevek, ki vsebuje vse podatke in dokazila, ki utemeljuje zahtevek za dodatno plačilo;
* po zaključku del vsa zemljišča, ki jih bo začasno uporabljal, vzpostaviti v prvotno stanje;
* izdelati Projekt izvedenih del, kateremu bo priložil končna poročila o rezultatih notranje kontrole kvalitete v času gradnje, geodetski posnetek končnega stanja ter Projekt za vpis v uradne evidence (PVE), ter jih izročiti naročniku ob predložitvi pisne izjave o dokončanju del;
* dokumentacijo iz predhodne alineje predložiti naročniku v 4 (štirih) tiskanih izvodih in 1 (enem) izvodu v elektronski obliki. Projektna dokumentacija v elektronski obliki mora biti pripravljena v naslednjih formatih: grafični del v vektorskem formatu .dwg in .dxf, tekstualni del v formatu .doc ali .docx, tabelarični del v formatu .xls ali .xlsx;
* odpravljati napake v garancijski dobi;
* dela opravljati s kadri, ki jih je navedel v ponudbi;
* spremembo kadra izvesti samo s predhodnim pisnim soglasjem naročnika.
1. člen

Če naročnik ali inženir ugotovita, da že izvedena dela ali dela v izvajanju, odstopajo od izvedbenega načrta, na podlagi katere se pogodbena dela izvajajo, ali takšna dela niso v skladu s predpisi in standardi ali so brez ustreznih izjav o lastnostih, sta upravičena dela nemudoma ustaviti in od izvajalca zahtevati, da izvajalec na lastne stroške takoj odstrani neustrezne materiale in popravi slabo izvedena dela oziroma da jih nadomesti z ustreznimi ter da izvajalec hkrati poravna tudi vse zaradi tega nastale stroške, ki bi jih imel naročnik. Če izvajalec ne bi izvršil naročnikovega naloga v roku, ki mu ga postavi naročnik, lahko naročnik na stroške izvajalca sam izvede takšen nalog oziroma za ta namen zaposli druge osebe ali izvajalce, naročnik pa bo imel v takšnem primeru tudi vse pravice, ki jih ima sicer po tej pogodbi v primeru naročnikovega odstopa od pogodbe oziroma razdrtja te pogodbe, vključno s tem, da bo imel pravico unovčiti finančno zavarovanje za dobro in pravočasno izvedbo pogodbenih obveznosti.

1. člen

**NASTOPANJE S PODIZVAJALCI (člen se ustrezno prilagodi, glede na podatke o podizvajalcih iz ponudbe**)

**V kolikor izvajalec ne nastopa s podizvajalci se ta člen glasi:**

»Izvajalec ob predložitvi ponudbe in ob sklenitvi te pogodbe nima prijavljenih podizvajalcev za izvedbo predmeta pogodbe.«

**V kolikor izvajalec nastopa s podizvajalci se ta člen glasi:**

»Izvajalec pri izvajanju te pogodbe sodeluje z naslednjim-i podizvajalcem/-ci:

|  |  |
| --- | --- |
| **Naziv:** |  |
| **Naslov:** |  |
| **Identifikacijska številka (ID za DDV):** |  |
| **Matična številka:** |  |
| **Podizvajalec zahteva neposredna plačila:** | DA | NE |
| **Transakcijski račun:** |  |
| **Zakoniti zastopnik:** |  |
| **Kontaktna oseba:** |  |
| **Del javnega naročila, ki se oddaja v podizvajanje (vrsta/opis del):** |  |
| **Količina/delež (%) del, ki se oddaja v podizvajanje:** |  |
| **Vrednost del:** |  |
| **Kraj izvedbe del:** |  |
| **Rok izvedbe del:** |  |

Opomba: zgornja tabela se izpolni za vsakega izmed podizvajalcev.

Za podizvajalce \_\_\_\_\_\_\_\_\_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_\_\_\_,\_\_\_\_\_\_\_\_\_, ki so v OBRAZCU 3: PODATKI O PODIZVAJALCU ALI DRUGEM GOSPODARSKEM SUBJEKTU **zahtevali neposredna plačila**, izvajalec pooblašča naročnika za izvajanje neposrednih plačil podizvajalcu oziroma podizvajalcem, v skladu s predpisi o neposrednih plačilih podizvajalcu pri nastopanju izvajalca s podizvajalcem pri javnem naročanju. Neposredna plačila podizvajalcem, ki so zahtevali neposredna plačila, so obvezna v skladu z ZJN-3 in obveznost zavezuje naročnika in glavnega izvajalca. OBRAZCI 3 so sestavni del pogodbe.

Izvajalec mora za podizvajalca, ki zahteva neposredno plačilo, ob vsakem računu priložiti:

* + račun podizvajalca za opravljene pogodbene obveznosti, potrjen s strani izvajalca, na podlagi katerega naročnik izvede nakazilo za opravljene pogodbene obveznosti neposredno na račun podizvajalca ali
	+ izjavo podizvajalca, da v predmetnem obračunskem obdobju ni opravljal pogodbenih obveznosti.

V primeru, če nobeden od dokumentov iz prejšnjega odstavka za prijavljenega podizvajalca ni predložen, naročnik do dostavitve vseh dokumentov zadrži plačilo celotnega računa in s tem ne pride v zamudo pri plačilu.

Roki plačila izvajalcu in njegovim podizvajalcem so enaki.

Za podizvajalce, \_\_\_\_\_\_\_\_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_\_\_\_,\_\_\_\_\_\_\_\_\_, ki v OBRAZCU 3: PODATKI O PODIZVAJALCU ALI DRUGEM GOSPODARSKEM SUBJEKTU **niso zahtevali neposrednih plačil**, se izvajalec zavezuje, da bo na prvi poziv naročnika, v kolikor takšnega poziva ni, pa najpozneje v roku 60 dni od plačila končnega računa oziroma situacije poslal svojo pisno izjavo in pisno izjavo podizvajalca, da je podizvajalec prejel plačilo za vse, kar mu pripada iz naslova opravljenega dela za glavnega izvajalca v neposredni povezavi s predmetom javnega naročila, za katerega sta glavni izvajalec in naročnik sklenila pogodbo. Če glavni izvajalec ne poda pisne izjave, kot je določeno v tem odstavku, naročnik Državni revizijski komisiji poda predlog za uvedbo postopka o prekršku iz 2. točke prvega odstavka 112. člena ZJN-3. OBRAZCI 3 so sestavni del pogodbe.

1. člen

Izvajalec se zavezuje, da bo o spremembah, vezanih na podizvajalce (zlasti sprememba podatkov, zamenjava podizvajalcev, izključitev podizvajalcev, naknadna nominacija podizvajalcev) obvestil naročnika in pridobil pisno soglasje naročnika.

Če naročnik ugotovi, da dela izvaja podizvajalec, za katerega ni dal pisnega soglasja, lahko odstopi od pogodbe.

Izvajalec v razmerju do naročnika v celoti odgovarja za dobro in pravočasno izvedbo pogodbenih obveznosti in odpravo napak v jamčevalnem roku, ne glede na število podizvajalcev.

1. člen

Izvajalec je dolžan ves čas izvajanja pogodbe zagotavljati vse zaveze iz vsakokratne veljavne Kolektivne pogodbe gradbenih dejavnosti z enakimi pravicami za zaposlene, kot jih imajo zaposleni pri zavezancih Kolektivne pogodbe gradbenih dejavnosti.

1. člen

Pooblaščene osebe pogodbenih strank po tej pogodbi:

**Za naročnika:**

**Pooblaščena oseba:**

Pooblaščena oseba naročnika je pooblaščena, da zastopa naročnika v vseh vprašanjih, ki se nanašajo na storitve, dogovorjene s to pogodbo, zlasti pa da kontrolira delo izvajalca in potrjuje, da izstavljeni delni račun ustreza opravljenemu obsegu del, skrbi za pravilnost in skladnost izplačanih računov s ponudbo, pregleduje ustreznost izvedenih aktivnosti, določenih s pogodbo oz. odloča o morebitnih potrebnih popravkih vsebine dokumentov, izdelanih na podlagi razpisne dokumentacije.

**Za izvajalca:**

**Pooblaščeni predstavnik:**

Pooblaščena oseba izvajalca je pooblaščena, da zastopa izvajalca v vseh vprašanjih, ki se nanašajo na dela po tej pogodbi, zlasti tista, ki se nanašajo na obseg izvršenih del.

**Vodja gradnje:**

Nadzorni inženir po tej pogodbi je:

1. člen

Rok izvedbe je 190 dni od sklenitve pogodbe (Začetek del 30 dni od sklenitve pogodbe - Uvedba izvajalca v delo, 160 dni od uvedbe v delo – gradnja (do sprejema in izročitve izvedenih del)). Po izdaji Potrdila o sprejemu in izročitvi izvedenih del je predviden garancijski rok (jamčevalni rok) za reklamacijo napak v trajanju 730 dni.

1. člen

Če izvajalec po svoji krivdi ne izvrši pogodbenih del v pogodbeno določenih ali sporazumno podaljšanih rokih iz 14. člena te pogodbe, je dolžan plačati naročniku pogodbeno kazen v višini 5‰ (pet promilov) od pogodbene vrednosti del za vsak zamujeni koledarski dan.

Skupni znesek pogodbene kazni zaradi zamud ne more presegati 10% (deset odstotkov) pogodbene vrednosti del.

Pogodbena vrednost del, v smislu predhodnega odstavka, se ugotavlja na podlagi končne situacije. Naročnik ima pravico do uveljavljanja pogodbene kazni najpozneje do zaključka končnega obračuna.

Pogodbeno kazen se izvajalec zaveže plačati naročniku tudi v primeru neizpolnitve pogodbe in sicer v višini 10% pogodbene vrednosti del.

Za vsako spremembo vodja del ali podizvajalca tekom izvajanja te pogodbe, ki ne bo odobrena in potrjena s strani naročnika, ali v primeru, če izvajalec brez soglasja naročnika posreduje delež naročila podizvajalcem, ki niso navedeni v ponudbi oziroma pogodbi, bo izvajalec dolžan plačati naročniku kazen v višini 1.000,00 (tisoč) EUR (brez DDV). Skupni znesek takšne pogodbene kazni ne more presegati 5% ocenjene pogodbene vrednosti del.

1. člen

Naročnik in izvajalec soglašata, da pravica zaračunati pogodbeno kazen ni pogojena z nastankom škode naročniku.

V primeru nastanka škode, ki jo naročnik utrpi zaradi neizpolnitve ali zamude s strani izvajalca in bi nastala škoda presegla znesek pogodbene kazni, lahko naročnik zahteva poleg pogodbene kazni tudi poplačilo razlike do celotne odškodnine za vso nastalo škodo, ki jo je utrpel zaradi izvajalčeve zamude ali neizpolnitve pogodbenih obveznosti izvajalca. Izvajalec mora, če ga naročnik k temu pozove, skupaj z naročnikom sodelovati kot stranka v eventualnih sporih, nastalih zaradi zamude, nepravilne izpolnitve ali neizpolnitve izvajalca.

1. člen

Pred izdajo Potrdila o sprejemu in izročitvi izvedenih del bo naročnik pregledal izvršena dela.

Potrdilo o sprejemu in izročitvi izvedenih del se izda po opravljenem internem tehničnem pregledu in odpravljenih morebitnih pomanjkljivostih.

1. člen

Izvajalec je dolžan v roku 20 dni od podpisa pogodbe dostaviti naročniku finančno zavarovanje za dobro in pravočasno izvedbo pogodbenih obveznosti, v znesku 10% od pogodbene cene (z DDV), veljavno še najmanj 60 dni po preteku roka za izvedbo pogodbenih obveznosti (po izdaji Potrdila o sprejemu in izročitvi izvedenih del).

Vsebina finančnega zavarovanja mora biti skladna z vzorcem, kot ga je izvajalec potrdil v ponudbi za izvedbo predmetnega javnega naročila.

1. člen

Izvajalec je odgovoren naročniku za morebitne napake in pomanjkljivosti v izdelavi del, ki so predmet te pogodbe, v času trajanja garancijskega roka (jamčevalnega roka), ki znaša za vsa razpisana dela 730 dni.

Garancijski rok (jamčevalni rok) začne teči z dnem izdaje Potrdila o sprejemu in izročitvi izvedenih del.

1. člen

Finančno zavarovanje za odpravo napak v garancijskem roku v višini 5% končne pogodbene vrednosti del (vrednost z DDV) bo izvajalec dostavil naročniku najkasneje v štirinajstih (14) dneh od dneva izdajePotrdila o sprejemu in izročitvi izvedenih del in ga nato po potrjeni končni situaciji uskladil in po potrebi dopolnil. Vse dotlej, dokler tako finančno zavarovanje ne bo izdano bo naročnik zadržal veljavno finančno zavarovanje za dobro in pravočasno izvedbo pogodbenih obveznosti.

1. člen

Vsaka pogodbena stranka lahko odstopi od te pogodbe:

* iz razlogov in po postopku, kot to določajo splošni obligacijski predpisi,
* v primeru, kadar izvršitvena ali opustitvena ravnanja nasprotne stranke ogrožajo pravočasno, celovito in kvalitetno izpolnitev s to pogodbo prevzetih obveznosti in tako ravnanje pogodbene stranke vpliva na dokončanje prevzetih del po tej pogodbi (zamuda) in ima za posledico večjo materialno škodo.
1. člen

Naročnik lahko odstopi od pogodbe v primeru:

* iz razlogov iz 21. člena te pogodbe,
* če izvajalec opusti dela ali drugače pokaže jasno namero, da ne bo nadaljeval z izvajanjem svojih obveznosti po pogodbi
* iz razlogov iz 96. člena ZJN-3,
* v primeru začetka stečajnega postopka ali postopka prisilne poravnave izvajalca, razglašene insolventnosti izvajalca ali uvedenega likvidacijskega postopka izvajalca,
* če izvajalec odda sprejeto delo novemu podizvajalcu ali zamenja podizvajalca v nasprotju z 10. členom te pogodbe,
* če izvajalec tudi v naknadnem roku, ki mu ga določi naročnik, ne izpolni obveznosti iz prve
* alinee 8. člena te pogodbe,
* če preneha potreba za izvedbo del.

Zaradi zamud pri izvedbi pogodbenih del lahko naročnik odstopi od pogodbe samo tedaj, če je dal predhodno izvajalcu primeren naknadni rok za izpolnitev obveznosti, izvajalec pa tudi v tem naknadno določenem roku ni opravil pogodbeno prevzetih del. Naknadni rok za izpolnitev obveznosti se kot pogoj ob odstopu od pogodbe ne postavlja samo v primeru, če izvajalec izjavi, da pogodbenih del noče ali ne more pravočasno opraviti.

Naročnik bo v primeru odstopa od pogodbe iz razlogov na strani izvajalca unovčil finančno zavarovanje za dobro in pravočasno izvedbo pogodbenih obveznosti.

Naročnik ima pravico, potem ko odstop od pogodbe prične učinkovati, zadržati vsa nadaljnja plačila
izvajalcu za že izvedena dela do dneva odstopa od pogodbe, dokler ne ugotovi višine vseh stroškov
izvedbe, dokončanja del in odprave napak, višine pogodbene kazni za zamudo oz. neizpolnitev
pogodbenih obveznosti ter vseh drugih stroškov, ki jih je utrpel.

1. člen

Izvajalec lahko odstopi od pogodbe v primeru:

* iz razlogov iz 21. člena te pogodbe,
* če pride izvajalec v položaj, da ni sposoben opraviti pogodbeno prevzetih del.

Zaradi neizpolnjenih obveznosti naročnika lahko izvajalec odstopi od pogodbe šele potem, ko je dal naročniku primeren naknadni rok za izpolnitev obveznosti, ki ne sme biti krajši od 8 dni, naročnik pa niti v tem roku svojih obveznosti ni izpolnil.

1. člen

Odstop od pogodbe mora pogodbena stranka, ki odstopa od pogodbe, pisno sporočiti nasprotni stranki nemudoma, najkasneje pa v roku 5 dni po nastopu razlogov, zaradi katerih odstopa od pogodbe.

Pisno izjavo o odstopu od pogodbe je potrebno dostaviti nasprotni stranki po pošti s povratnico.

1. člen

Ta je pogodba je nična, če v zvezi z njo, kdo v imenu ali na račun druge pogodbene stranke predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla,
* za sklenitev posla pod ugodnejšimi pogoji,
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena

škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

1. člen

Pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

- če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali

- če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:

o plačilom za delo,

o delovnim časom,

o počitki,

o opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku trideset (30) dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

1. člen

Pogodba je sklenjena z odložnim pogojem in sicer mora izvajalec za izpolnitev pogoja predložiti naročniku v roku 20 dni od podpisa pogodbe finančno zavarovanje za dobro in pravočasno izvedbo pogodbenih obveznosti in ustrezno zavarovanje v zvezi z opravljanjem dejavnosti.

Če izvajalec ne bo izpolnil zahtevanih obveznosti iz prvega odstavka tega člena te pogodbe se šteje, da pogodba ni bila sklenjena. V nasprotnem primeru, ob izpolnitvi pogojev iz prvega odstavka tega člena te pogodbe, pa pogodba učinkuje od dneva sklenitve pogodbe.

1. člen

Za vse primere, ki s to pogodbo niso natančno določeni, se uporabljajo Posebne gradbene uzance 2020 oziroma Obligacijski zakonik.

1. člen

Kot datum sklenitve pogodbe se šteje datum zadnjega podpisa pogodbenih strank.

1. člen

Morebitne spore, ki bi nastali ob izvajanju te pogodbe, bosta pogodbeni stranki reševali sporazumno.

Če spornega vprašanja pogodbeni stranki ne bi mogli rešiti sporazumno, je za rešitev spora pristojno stvarno pristojno sodišče v Celju.

1. člen

Pogodba je sestavljena in podpisana v šestih (6) enakih izvodih, od katerih izvajalec prejme dva (2) izvoda, naročnik pa štiri (4) izvode.

|  |  |  |
| --- | --- | --- |
| Datum:  |  | Datum:  |
| Izvajalec: |  | Naročnik: |
|  |  | Ministrstvo za okolje in prostor |
|  |  | Direkcija Republike Slovenije za vode |
|  |  | Roman Kramer |
|  |  | Direktor |